Determinació de la mida de la mostra
Model de cartell-resum de les disposicions reglamentàries vigents
La fabricació, importació i comercialització d'objectes fabricats amb metalls preciosos està regulada amb caràcter general, a tot l'Estat espanyol, per la Llei 17/1985, d'1 de juliol, i pel Reial Decret 197/1988, de 22 de febrer, que aprova el Reglament que la desplega, modificat pel Reial Decret 968/1988, de 9 de setembre.
Les esmentades disposicions reserven als òrgans corresponents de les comunitats autònomes amb competències en matèria de contrastació de metalls preciosos determinades funcions i àmbits d'actuació com, per exemple, la designació, la intervenció i el control dels laboratoris oficials i autoritzats, la fixació dels criteris per a la contrastació de lots o l'establiment del model de cartell-resum de les disposicions del Reglament per a l'adequada informació dels compradors.
D'altra banda, per a una major eficàcia en la tasca d'intervenció que pertoca a l'Administració, s'ha considerat convenient assignar a la figura del Laboratori oficial, a part de les funcions encomanades pel Reglament, les d'actuar com a suport tècnic en l'avaluació del nivell de competència tècnica dels laboratoris autoritzats i del seu compliment de les disposicions vigents.
Cal, doncs, dictar les normes oportunes que, alhora que permetin i concretin l'aplicació a Catalunya del Reial Decret 197/1988, regulin les esmentades actuacions d'avaluació que corresponen al Laboratori oficial.
És per això que, d'acord amb l'article 11.5 de l'Estatut d'Autonomia de Catalunya, que reserva a la Generalitat l'execució de la legislació de l'Estat en matèria de contrastació de metalls preciosos, i amb el Decret 110/1981, de 4 de maig, pel qual s'assignen al Departament d'Indústria i Energia les funcions transferides en matèries d'indústria, energia i mines,
2.1 Els fabricants i els importadors d'objectes fabricats amb metalls preciosos, després que el Registre de la propietat industrial els concedeixi la marca de contrast dels punxons d'identificació d'origen i abans d'utilitzar-los, comunicaran aquesta circumstància a Oficina de Gestió Empresarial per a la seva inscripció al Registre que es portarà a l'efecte.
En aquest Registre de fabricants i importadors, hi haurà de figurar també el disseny de l'esmentada marca de contrast.
2.2 Amb la instància de sol·licitud d'inscripció s'adjuntarà la documentació següent:
a) Còpia de la inscripció al registre industrial, si escau.
b) Còpia del document de registre de la marca de contrast dels punxons d'identificació d'origen atorgat pel Registre de la propietat industrial.
2.3 L'Oficina de Gestió Empresarial, haurà de donar compte de cada inscripció practicada a la Direcció General de Seguretat i Qualitat Industrial, i adjuntarà còpia del disseny de la marca de contrast corresponent.
L'esmentada Direcció General ho haurà de notificar als organismes següents:
a) Laboratoris de contrastació radicats a Catalunya i no pertanyents a empreses dedicades a la fabricació d'objectes de metalls preciosos.
3.1 Els laboratoris de constrastació facultats per realitzar l'assaig i la consegüent contrastació de garantia d'objectes fabricats amb metalls preciosos hauran de pertànyer a alguna de les categories següents: a) Laboratori oficial de contrastació de metalls preciosos.
b) Laboratoris autoritzats de contrastació de metalls preciosos.
3.2 Es designa el Laboratori General d'Assaig i Investigacions de la Generalitat de Catalunya com a Laboratori oficial de contrastació de metalls preciosos.
L'inici de les seves activitats requerirà l'autorització prèvia de la Direcció General de Seguretat i Qualitat Industrial, d'acord amb el que disposa l'article 6 d'aquesta Ordre.
3.3 Correspon al Laboratori oficial, a més de les funcions establertes pel Reglament, actuar com a suport tècnic de la intervenció de l'Administració en l'àmbit dels laboratoris autoritzats, o que es pretenguin autoritzar, regulada a l'article 7 d'aquesta Ordre.
Aquestes actuacions de suport tècnic es concretaran en l'avaluació del nivell de competència tècnica en les àrees específiques següents: Equips d'assaig i mesura.
Mètodes d'assaig, procediments operatius i condicions ambientals.
Sistema de gestió de la qualitat.
3.4 Els laboratoris autoritzats tenen les funcions encomanades pel Reglament, i poden realitzar els assaigs i les contrastacions dels objectes presentats pels fabricants i importadors que ho sol·licitin.
En cas que pertanyin a una empresa dedicada a la fabricació d'objectes de metalls preciosos, l'activitat reglamentària dels laboratoris autoritzats queda limitada exclusivament a la contrastació de garantia dels objectes fabricats per aquesta empresa.
4.1 El Laboratori oficial disposarà, com a mínim, dels mitjans tècnics adequats per realitzar l'assaig i la contrastació d'objectes fabricats amb platí, or i argent, d'acord amb el primer dels mètodes oficials que determinen els articles 28, 29 i 30 del Reglament.
4.2 Pel que fa als mitjans humans especificats a l'article 25.2.a) del Reglament, l'especialista en anàlisis químiques haurà de ser, com a mínim, un titulat de grau mitjà en l'especialitat corresponent.
4.3 Pel que fa a les funcions de suport tècnic en l'avaluació dels laboratoris autoritzats, el Laboratori oficial haurà d'oferir, a criteri de l'Administració, les garanties oportunes i disposarà dels mitjans necessaris per dur a terme eficaçment la tasca que li ha estat encomanada, en particular en els camps de la calibració industrial i dels sistemes de gestió de la qualitat del laboratori d'assaig.
5.1 Els laboratoris autoritzats disposaran, com a mínim, dels mitjans tècnics necessaris per a l'assaig i la contrastació d'objectes fabricats amb or i argent d'acord amb el primer dels mètodes oficials que determinen els articles 29 i 30 del Reglament.
Si el seu camp d'actuació inclou els objectes fabricats amb platí, han de disposar, a més, dels mitjans tècnics corresponents al primer dels mètodes oficials que determina l'article 28 del Reglament.
Malgrat això, els laboratoris autoritzats pertanyents a una empresa dedicada a la fabricació d'objectes de metalls preciosos poden disposar només dels mitjans tècnics necessaris per a l'assaig i la contrastació d'objectes fabricats amb qualsevol dels metalls preciosos que transformin.
En aquest cas l'autorització corresponent es limitarà al camp d'actuació definit.
5.2 Pel que fa als mitjans humans que especifica l'article 25.2.a) del Reglament, l'especialista en anàlisis químiques ha de ser, com a mínim, titulat en formació professional de segon grau en l'especialitat corresponent.
En el cas dels laboratoris autoritzats pertanyents a una empresa dedicada a la fabricació d'objectes amb metalls preciosos, només s'admet la contractació a temps parcial quan comporti la dedicació necessària per realitzar els assaigs dels objectes a contrastar.
6.1 L'autorització d'inici de les activitats encomanades al Laboratori oficial es farà per resolució de la Direcció General de Seguretat i Qualitat Industrial.
6.2 En aquest sentit, el Laboratori oficial ha de presentar la sol·licitud corresponent, a la qual s'ha d'adjuntar la documentació acreditativa del compliment dels requisits establerts per a aquesta categoria de laboratoris tant pel Reglament com per l'article 4 d'aquesta Ordre.
Pel que fa a les funcions de suport tècnic en l'avaluació dels laboratoris autoritzats, cal presentar la documentació justificativa de la idoneïtat per exercir-les.
6.3 La resolució de designació ha d'assignar la contrasenya que, d'acord amb l'annex 1 del Reglament, correspongui al Laboratori oficial, la qual haurà de figurar en les marques dels punxons de garantia que utilitzi.
També ha d'especificar les condicions particulars que regularan les seves actuacions.
6.4 Les actuacions del Laboratori oficial estaran sotmeses a la intervenció i control de la Direcció General de Seguretat i Qualitat Industrial, la qual podrà, per causes justificades i d'acord amb el que estableix la Llei de procediment administratiu, revocar l'autorització de funcionament.
7.1 La designació de laboratoris autoritzats per a l'assaig i la contrastació de garantia d'objectes fabricats amb metalls preciosos es farà per resolució de la Direcció General de Seguretat i Qualitat Industrial, entre els laboratoris que ho sol·licitin.
7.2 Les sol·licituds de designació, cal presentar-les als serveis territorials d'indústria corresponents, i s'hi adjuntarà la documentació següent: a) Documentació acreditativa de la personalitat jurídica del laboratori sol·licitant.
b) Memòria descriptiva de les característiques principals i el règim de funcionament del laboratori, amb especial referència a la ubicació, superfície, horari, requisits de recepció, custòdia i lliurament d'objectes i formalització de llibres-registre.
c) Definició del camp d'actuació referit als diferents metalls preciosos per als quals es demana l'autorització.
d) Relació dels mitjans tècnics disponibles, amb indicació de la seva precisió i tolerància.
e) Relació i qualificació del personal del laboratori, amb documentació acreditativa de la seva relació laboral.
f) Declaració de cadascun dels membres del personal de la imparcialitat i neutralitat de les seves actuacions, i també de la observança dels preceptes legals vigents.
g) Informe del Laboratori oficial sobre l'avaluació del nivell de competència tècnica del laboratori sol·licitant i el compliment dels requisits que estableixen les disposicions vigents.
7.3 Els serveis territorials remetran l'expedient, juntament amb el seu informe, a la Direcció General de Seguretat i Qualitat Industrial per a la seva resolució.
7.4 La resolució de designació assignarà la contrasenya que, d'acord amb l'annex 1 del Reglament, correspongui al laboratori autoritzat, la qual haurà de figurar en les marques dels punxons de garantia que aquest utilitzi.
També especificarà les condicions particulars que regularan les seves actuacions.
La validesa de la designació d'un laboratori autoritzat s'estendrà durant un període màxim de 3 anys.
L'interessat podrà sol·licitar la seva pròrroga dintre dels sis mesos anteriors al venciment d'aquest termini.
7.5 Les actuacions dels laboratoris autoritzats estaran sotmeses a la intervenció i control dels serveis territorials d'indústria corresponents, que realitzaran les inspeccions i les recollides de mostres que considerin oportunes, bé directament, bé mitjançant el suport tècnic del Laboratori oficial.
7.6 Independentment del que estableix el punt anterior, cada laboratori autoritzat haurà de presentar anualment davant els serveis territorials un informe de l'avaluació del seu nivell de competència tècnica i del compliment de les disposicions vigents emès pel Laboratori oficial.
Per a l'emissió d'aquest informe, el Laboratori oficial farà les visites necessàries per realitzar l'avaluació de forma continuada, amb un mínim de tres per any.
En particular, el Laboratori oficial podrà, amb lliurament, si escau, del resguard oportú, prendre les mostres que consideri necessàries per efectuar els corresponents assaigs de verificació de les contrastacions realitzades pels laboratoris autoritzats.
7.7 Si en la realització de les visites i les inspeccions esmentades al punt anterior s'adverteix l'incompliment de les obligacions imposades als laboratoris autoritzats, el Laboratori oficial, mitjançant la tramesa de l'oportuna acta, ho posarà immediatament en coneixement dels serveis territorials d'indústria corresponents per a l'obertura, si escau, del corresponent expedient sancionador.
La Direcció General de Seguretat i Qualitat Industrial comunicarà les resolucions d'acreditació dels laboratoris de contrastació als organismes següents:
a) Serveis territorials d'indústria corresponents.
Els laboratoris de contrastació han de sol·licitar la quantitat de punxons de garantia que necessitin a la Direcció General de Seguretat i Qualitat Industrial.
Aquesta Direcció General en realitzarà, si escau, l'oportuna comanda al Ministeri d'Indústria i Energia, amb indicació de la contrasenya assignada a cada laboratori.
Les tarifes que apliqui el Laboratori oficial per les seves activitats de suport tècnic en l'avaluació dels laboratoris autoritzats han d'haver estat aprovades prèviament per la Direcció General de Seguretat i Qualitat Industrial.
D'altra banda, els laboratoris de contrastació no pertanyents a empreses dedicades a la fabricació d'objectes de metalls preciosos han de comunicar a l'esmentada Direcció General les tarifes que apliquin per a l'assaig i la contrastació, a les quals adjuntaran l'estudi econòmic justificatiu.
Mentre no s'hagi autoritzat l'inici de les activitats del Laboratori oficial, les tasques de control i avaluació dels laboratoris autoritzats les realitzaran directament els serveis territorials d'indústria corresponents.
Aquesta Ordre entrarà en vigor l'1 de gener de 1989.
Barcelona, 15 de desembre de 1988
N: nombre d'objectes de cada lot.
Tots els objectes de metalls preciosos fabricats amb posterioritat a l'1 de gener de 1989, data d'entrada en vigor del Reglament de la Llei 17/1985, i que es comercialitzin en aquest establiment, han d'estar marcats amb dos contrastos:
Contrast d'identificació d'origen: consisteix en un senyal enregistrat pel fabricant o importador i punxonat en els objectes que aquest fabrica o importa.
Contrast de garantia: consisteix en un senyal punxonat per un laboratori de contrastació en els objectes que aquest ha assajat, que garanteix el compliment d'una de les lleis oficials que estableixen les disposicions vigents.
Tots dos contrastos han de figurar conjuntament en un lloc visible dels objectes i estar marcats amb tota nitidesa.
Les lleis oficials (expressades en mil·lèsimes) i els contrastos de garantia corresponents són les següents:
Serveis territorials d'indústria a Barcelona, av. Diagonal, 407, 08008 Barcelona.
Servei Territorial d'Indústria a Lleida, c. del Canonge Brugulat, 12, 25003 Lleida.